送軒轅先生歸羅浮山（初，貫休詩名未振。時南楚才人，競以詩送軒轅先生歸羅浮山，計百餘首矣。後貫休因吟一章，羣公於是息筆。）
作者：貫休
朝代：唐

paragraphs: 玉房花洞接三清，謾指羅浮是去程。
龍馬便攜笻竹杖，山童常使茯苓精。
曾教莊子拋卑吏，却喚軒皇作老兄。
再見先生又何日，只應頻夢紫金城。
（《鑑誡錄》五《禪月吟》）。